Samkvæmt skýrslu Byggðastofnunar voru heildaratvinnutekjur Íslendinga rúmlega fimm prósent hærri árið 2018 en árið 2017 . Mest var aukning í atvinnutekjum í greinum tengdum ferðaþjónustu . Fréttablaðið / Ernir Auglýsing Árið 2018 námu heildaratvinnutekjur Íslendinga 1.316 milljörðum króna . Það er rúmlega fimm prósenta aukning sé miðað við raunvirði árið 2017 . Þetta kemur fram í skýrslu Byggðastofnunar um þróun atvinnutekna eftir atvinnugreinum og landshlutum á árunum 2008 til 2018 . Atvinnutekjur jukust í öllum landshlutum á milli áranna 2017 og 2018 en mest varð aukningin á Suðurnesjum eða um tíu prósent . Stærstu atvinnugreinarnar mældar í atvinnutekjum árið 2018 voru heilbrigðis - og ferðaþjónusta með tæpa 139 milljarða króna , fræðslustarfsemi með 124 milljarða , iðnaður með 120 milljarða og flutningar og geymsla með 107 milljarða króna . Mesta aukningin á atvinnutekjum á tíu ára tímabili frá 2008 - 2018 var í atvinnugreinum tengdum ferðaþjónustu . Atvinnutekjur í flutningum og geymslu jukust um 49 milljarða eða 84 prósent og í gistingu og veitingum um 38,5 milljarða eða 151 prósent . Samdráttur varð á atvinnutekjum í tveimur greinum á sama tímabili . Atvinnutekjur af fjármála - og vátryggingastarfsemi lækkuðu um 26 milljarða og af fiskveiðum um 6,6 milljarða .